PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2007/FK/3/1/016	Bratislava,  21. marca 2007	

Protimonopolný úrad Slovenskej republiky, odbor koncentrácií v správnom konaní 
číslo 0010/OK/2007 začatom dňa 09. 02. 2007 na základe oznámenia koncentrácie podnikateľom Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika prostredníctvom splnomocneného právneho zástupcu JUDr. Petra Oravca, advokáta so sídlom Laurinská 12, 811 01 Bratislava, vo veci koncentrácie podnikateľov Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika a Alinea Holding GmbH, FN 238487t, 1030 Viedeň, Hegergasse, 7, Rakúska republika

r o z h o d o l

na základe § 22 ods. 1 písm. d) v spojení s § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou vzniknutou podľa § 9 ods. 1 písm. b) v spojení s § 9 ods. 4 písm. b) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov, ktorá spočíva v získaní priamej výlučnej kontroly podnikateľa Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika nad podnikom podnikateľa Alinea Holding GmbH, FN 238487t, 1030 Viedeň, Hegergasse, 7, Rakúska republika na základe Opčnej zmluvy uzavretej dňa 29. 12. 2006 medzi BAWAG P.S.K. Bank für Arbeit und Wirschaft und Österreichische Postsparkasse Aktiengesellschaft, FN 205340x, 1010 Viedeň, Seitzergasse 2-4, Alinea Privatstiftung, FN 236550v, 1014 Viedeň, Tuchlauben, 17, Rakúska republika a Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika a na základe ZMLUVY O KÚPE AKCIÍ týkajúcej sa kúpy 100 % akcií BAWAG P.S.K. Bank für Arbeit und Wirtschaft und Österreichische Postsparkasse Akteingesellschaft uzavretej dňa 30.  12. 2006 medzi Anteilsverwaltung BAWAG P.S.K. Aktiengesellschaft, FN 107053g, 1010 Viedeň, Seitzergasse 2-4, Rakúska republika a QUIRINUS Holding Gmbh, FN 286503d, 1010 Viedeň, Spiegelgasse 1, Rakúska republika ako predávajúcimi a Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika a Pa-Zweiundsechzigste WT, Beteiligung-sverwaltungs GmbH, FN 285943f, 1010 Viedeň, Schubertring 6, Rakúska republika ako kupujúcimi.

O d ô v o d n e n i e :

Protimonopolnému úradu Slovenskej republiky, odboru koncentrácií (ďalej len „úrad“) bolo faxom dňa 09. 02. 2007 a následne listom dňa 12. 02. 2007  zaevidovaným pod číslom 425/2007 doručené podnikateľom Pa-Zweiundfünfzigste WTP Beteiligungsverwaltungs GmbH, FN 269842b, 1010 Viedeň, Schubertring 6, Rakúska republika (ďalej len „Pa-WTPB“), prostredníctvom splnomocneného právneho zástupcu JUDr. Petra Oravca, advokáta so sídlom Laurinská 12, 811 01 Bratislava, oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) spočívajúcej v získaní výlučnej kontroly podnikateľa Pa-WTPB nad podnikom podnikateľa Alinea Holding GmbH, FN 238487t, 1030 Viedeň, Hegergasse 7, Rakúska republika (ďalej len „Alinea“). 

Predmetné oznámenie bolo doplnené listom zaevidovaným úradom dňa 13. 02. 2007 pod číslom 466/2007, listom zaevidovaným úradom pod číslom 657/2007 dňa 27. 02. 2007, listom zaevidovaným úradom pod číslom 707/2007 dňa 01. 03. 2007 a listom zaevidovaným úradom pod číslom 864/2007 dňa 12. 03. 2007.  

V oznámení koncentrácie účastník predmetného správneho konania uvádza, že dňa 29. 12. 2006  bola medzi BAWAG P.S.K. Bank für Arbeit und Wirschaft and Österreichische Postsparkasse Aktiengesellschaft, FN 205340x, 1010 Viedeň, Seitzergasse 2-4, Alinea Privatstiftung, FN 236550v, 1014 Viedeň, Tuchlauben, 17, Rakúska republika a Pa-WTPB uzavretá Opčná zmluva a dňa 30. 12. 2006 bola medzi Anteilsverwaltung BAWAG P.S.K., Aktiengesellschaft, FN 107053g, 1010 Viedeň, Seitzergasse 2-4, Rakúska republika a QUIRINUS Holding Gmbh, FN 286503d, 1010 Viedeň, Spiegelgasse 1, Rakúska republika ako predávajúcimi a Pa-WTPB a Pa-Zweiundsechzigste WT, Beteiligung-sverwaltungs GmbH, FN 285943f, 1010 Viedeň, Schubertring 6, Rakúska republika ako kupujúcimi uzavretá ZMLUVA O KÚPE AKCIÍ týkajúca sa 100 % kúpy akcií BAWAG P.S.K. Bank für Arbeit und Wirtschaft und Österriechische Postsparkasse Akteingesellschaft, na základe čoho Pa-WTPB získava výlučnú kontrolu nad Alinea.

Na základe oznámenia koncentrácie začalo dňa 09. 02. 2007 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie číslo 0010/OK/2007 vo veci koncentrácie podnikateľov Pa-WTPB a Alinea. 

Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 100 000 Sk bol uhradený dňa 14. 02. 2007.

Podnikateľ Pa-WTPB prostredníctvom splnomocneného právneho zástupcu listom zaevidovaným úradom pod číslom 864/2007 dňa 12. 03. 2007 predložil úradu odôvodnenú žiadosť o zúženie rozsahu predloženia informácií podľa § 10 ods. 12 zákona.
Úrad predmetnú žiadosť zvážil a vzhľadom na charakter koncentrácie, ktorej posúdenie je predmetom tohto správneho konania, žiadosti v plnom rozsahu vyhovel.

Po predložení všetkých ostatných požadovaných podkladov a informácií podľa § 10 ods. 12 zákona v nadväznosti na znenie vyhlášky Protimonopolného úradu Slovenskej republiky č. 268/2004 Z. z., ktorou sa ustanovujú podrobnosti o náležitostiach oznámenia koncentrácie listom zaevidovaným úradom pod číslom 864/2007 dňa 12. 03. 2007 podľa § 11 zákona dňom 13. 03. 2007 začala plynúť lehota na vydanie rozhodnutia v predmetnej veci.  

Z podkladov a informácií, ktoré boli úradu predložené v predmetnom správnom konaní, vyplynuli nasledujúce skutočnosti:

1	Podnikatelia 

Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

Pa-WTPB

Pa-WTPB je spoločnosť s ručením obmedzeným, ktorá vznikla dňa 24. 10. 2005 a patrí do ekonomickej skupiny podnikateľov založenej na vzťahoch kontroly označenej ako Skupina Cerberus. 

Skupina Cerberus pôsobí v oblasti investícií do nehnuteľností a osobného majetku akéhokoľvek druhu, najmä akcií, vkladov, investičných spoločností, podielových fondov, strednodobých a dlhodobých cenných papierov, opcií a iných cenných papierov rôzneho druhu a povahy v rôznych odvetviach na celom svete.
Na Slovensku pôsobí Skupina Cerberus v oblasti úverového a lízingového financovania motorových vozidiel, krátkodobého požičiavania áut, prenájmu a predaja komerčných lietadiel, výroby a dodávky výrobkov a komponentov používaných v automobilovom priemysle (tesnenia, textilné výrobky, nárazníky, predné čelá karosérie, palubné dosky, výplne dverí, vonkajšie otváracie systémy) a predaja športového oblečenia a obuvi, čo sa zväčša realizuje zo zahraničia bez priamej prítomnosti na Slovensku. 

Vzhľadom na to, že spoločnosť Pa-WTPB je právnickou osobou, ktorej činnosti a konania súvisia s hospodárskou súťažou, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

V predmetnom správnom konaní je podnikateľ Pa-WTPB zastúpený JUDr. Petrom Oravcom, advokátom sídlom Laurinská 12, 811 01 Bratislava, na základe písomného splnomocnenia zo dňa 07. 02. 2007.

Alinea

Alinea je spoločnosť s ručením obmedzeným, ktorá vznikla dňa 19. 08. 2003 a je kontrolovaná spoločnosťou Alinea Privatstiftung, FN 236550v, 1014 Viedeň, Tuchlauben, 17, Rakúska republika, rakúskym fondom vytvoreným spoločnosťou BAWAG P.S.K.. Prostredníctvom svojich dvoch dcérskych spoločností BAWAG – Versicherung Aktiengesellschaft, BAWAG P.S.K. INVEST GmbH a LETHE Leasing GmbH & Co. pôsobí v oblasti správy investičných fondov, správy cenných papierov a poskytovania poistenia, najmä životného poistenia. Predmetné služby Alinea poskytuje [--------- OT ---------].

Alinea má na území Slovenskej republiky len obmedzené aktivity v oblasti životného poistenia bez priamej prítomnosti, a teda na území Slovenskej republiky nemá žiadne dcérske spoločnosti. 
 
Vzhľadom na to, že spoločnosť Alinea je právnickou osobou, ktorej činnosti a konania súvisia s hospodárskou súťažou, a teda je podnikateľom podľa § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

2	Forma koncentrácie

Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

Z informácií získaných úradom v predmetnom správnom konaní vyplýva, že dňa 29. 12. 2006 bola medzi BAWAG P.S.K. Bank für Arbeit und Wirschaft und Österreichische Postsparkasse Aktiengesellschaft, FN 205340x, 1010 Viedeň, Seitzergasse 2-4, Alinea Privatstiftung, FN 236550v, 1014 Viedeň, Tuchlauben, 17, Rakúska republika a Pa-WTPB uzavretá Opčná zmluva (ďalej len „Opčná zmluva“), na základe ktorej Pa-WTPB nadobudne 100 % - ný podiel v spoločnosti Alinea. 
Dňa 30. 12. 2006 bola medzi Anteilsverwaltung BAWAG P.S.K., Aktiengesellschaft, FN 107053, 1010 Viedeň, Seitzergasse 2-4, Rakúska republika a QUIRINUS Holding Gmbh, FN 286503d, 1010 Viedeň, Spiegelgasse 1, Rakúska republika ako predávajúcimi a Pa-WTPB a Pa-Zweiundsechzigste WT, Beteiligung-sverwaltungs GmbH, FN 285943f, 1010 Viedeň, Schubertring 6, Rakúska republika ako kupujúcim uzavretá ZMLUVA O KÚPE AKCIÍ týkajúca sa 100 % kúpy akcií BAWAG P.S.K. Bank für Arbeit und Wirtschaft und Österrichische Postsparkasse Akteingesellschaft (ďalej len „Zmluva o kúpe akcií“). Na základe Zmluvy o kúpe akcií Skupina Cerberus získala kontrolu nad BAWAG P.S.K. Bank für Arbeit und Wirtschaft und Österrichische Postsparkasse Akteingesellschaft, pričom túto koncentráciu schválila Európska komisia svojím rozhodnutím číslo COMP/M.4565 – Cerberus/BAWAG zo dňa 28. 02. 2007.

Vzhľadom na to, že opcia sama o sebe nepredstavuje získanie možnosti vykonávať rozhodujúci vplyv na činnosť podnikateľa, a teda získanie kontroly podľa § 9 ods. 4 zákona, avšak v špecifických prípadoch v spojitosti s inými okolnosťami preukazujúcimi najmä skutočnosť, že opcia sa uplatní v blízkej budúcnosti, môže opcia umožňovať podnikateľovi vykonávať rozhodujúci vplyv na činnosť iného podnikateľa, úrad zisťoval či existujú také skutočnosti, ktoré by preukazovali, že opcia uvedená v Opčnej zmluve sa uplatní v blízkej budúcnosti.

Z podkladov a informácií predložených podnikateľom Pa-WTPB prostredníctvom splnomocneného právneho zástupcu vyplývajú nasledujúce skutočnosti: 

-	Získanie kontroly podnikateľa Pa-WTPB nad podnikom podnikateľa Alinea predstavuje súčasť transakcie vzniknutej na základe Zmluvy o kúpe akcií. Na základe predmetnej zmluvy Skupina Cerberus, ktorej podnikateľ Pa-WTPB je súčasťou, získala kontrolu nad podnikom podnikateľa BAWAG P.S.K.. Cieľom transakcie bolo získanie kontroly nad podnikateľmi, ktorí by poskytovali komplexné finančné služby, [	
		OT	
		
		].
-	V Zmluve o kúpe akcií sa v bode 1. Predmet kúpy, v časti 1.6 uvádza: [	
		OT	
		
	], z čoho vyplýva, že uplatnenie opcie obsiahnutej v Opčnej zmluve je súčasťou transakcie vzniknutej na základe Zmluvy o kúpe akcií, 
-	[	
		OT	
		
		].

-	Dcérske spoločnosti Alinea [	-------------------------------- OT --------------------------------- 
		].
-	Opciu, ktorá je predmetom Opčnej zmluvy, je možné uplatniť do [----- OT -----],
-	Úradu bolo predložené [ ----------------------------------------------------------------------------
	---------------------------------------------OT	

		
	------------------------------------------------------].
	
Vzhľadom na vyššie uvedené skutočnosti úrad zistil, že na základe Opčnej zmluvy a Zmluvy o kúpe akcií podnikateľ Pa-WTPB získal možnosť uplatňovať rozhodujúci vplyv na činnosť podnikateľa Alinea, čím došlo k získaniu priamej výlučnej kontroly podnikateľa Pa-WTPB nad podnikom podnikateľa Alinea. 

V predmetnom prípade sa teda jedná o koncentráciu podľa § 9 ods. 1 písm. b) zákona v nadväznosti na § 9 ods. 4 písm. b) zákona spočívajúcu v získaní priamej výlučnej kontroly podnikateľ Pa-WTPB nad podnikom podnikateľa Alinea na základe Opčnej zmluvy a Zmluvy o kúpe akcií.  

3	Účastník správneho konania a účastníci koncentrácie

Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

Z vyššie uvedeného vyplýva, že účastníkom správneho konania v predmetnom prípade je podnikateľ Pa-WTPB.

Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

V prípade predmetnej koncentrácie sú teda účastníkmi koncentrácie podnikatelia Pa-WTPB a Alinea.

4	Koncentrácia podliehajúca kontrole úradu

Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 1 200 000 000 Sk a aspoň dvaja účastníci koncentrácie dosiahli v Slovenskej republike celkový obrat každý najmenej 360 000 000 Sk za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 500 000 000 Sk za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 1 200 000 000 Sk za uzavreté účtovné obdobie predchádzajúce vzniku koncentrácie.

Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

V oznámení predmetnej koncentrácie sa uvádza, že podnikateľ Pa-WTPB mal za rok 2005 celosvetový celkový obrat [-------OT-------] a celkový obrat v Slovenskej republike [-------OT-------] a podnikateľ Alinea mal za rok 2005 celosvetový celkový obrat [-------OT-------] a celkový obrat  v Slovenskej republike [-------OT-------].
  
Vzhľadom na vyššie uvedené skutočnosti úrad zistil, že podnikateľ Pa-WTPB  mal v Slovenskej republike celkový obrat vyšší ako 500 000 000 Sk za uzavreté účtovné obdobie predchádzajúce vzniku koncentrácie a podnikateľ Alinea mal celosvetový celkový obrat vyšší ako 1 200 000 000 Sk za uzavreté účtovné obdobie predchádzajúce vzniku koncentrácie, a teda predmetná koncentrácia podlieha kontrole úradu podľa § 10 ods. 1 písm. b) zákona.

Vplyv koncentrácie na podmienky hospodárskej súťaže

Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu. Podľa ustanovenia § 12 ods. 3 zákona úrad vydá rozhodnutie, že s koncentráciou súhlasí aj v prípade, ak podmienka uložená v rozhodnutí zabezpečí, že koncentrácia bude v súlade s § 12 ods. 1 alebo 2 zákona. Úrad môže v rozhodnutí uložiť účastníkom konania povinnosť súvisiacu s podmienkou, najmä na zabezpečenie plnenia uloženej podmienky, na dosiahnutie jej účelu alebo kontrolu jej plnenia. Podľa ustanovenia § 12 ods. 6 zákona úrad zakáže koncentráciu, ak koncentrácia vytvára alebo posilňuje dominantné postavenie, ktorého dôsledkom môžu byť významné prekážky efektívnej súťaže na relevantnom trhu alebo podľa ustanovenia § 12 ods. 7 zákona koordinácia súťažného správania je v rozpore s ustanovením § 4 ods. 1 zákona.

V oznámení koncentrácie sa uvádza, že účastníci koncentrácie – podnikatelia Pa-WTPB a Alinea na území Slovenskej republiky poskytujú nasledujúce služby a dodávajú nasledujúce tovary:

1.	podnikateľ Pa-WTPB a ostatní podnikatelia patriaci do ekonomickej Skupiny Cerberus:
-	GMAC LLC prostredníctvom GMAC, a. s., Česká republika pôsobí v oblasti úverového financovania motorových vozidiel či už pre podnikateľov alebo obyvateľstvo, ďalej GMAC LLC pôsobí v oblasti lízingového financovania motorových vozidiel,
-	Vanguard Car Rental Holdings LLC pôsobí v oblasti krátkodobého požičiavania áut,
-	GDX Holdings LLC pôsobí v oblasti výroby tesnení pre automobily,
-	Peguform Group je dodávateľom nárazníkov, predných čiel karosérie, palubných dosiek, výplní dvier a vonkajších otváracích systémov pre automobilových výrobcov pôvodných zariadení v Európe, Mexiku a Brazílii,
-	Guilford Mills, Inc je dodávateľom automobilových textilných výrobkov používaných pri výrobe sedadiel, poťahov stropu karosérie a iných vnútorných častí vozidiel,
-	AerCap Aviation Solutions pôsobí v oblasti prenájmu a predaja komerčných lietadiel,
-	Sport Brands International LLC predáva športové oblečenie a obuv,

2.	podnikateľ Alinea pôsobí v oblasti poistenia, najmä životného poistenia v obmedzenej miere.

Z vyššie uvedených skutočností vyplýva, že účastníci koncentrácie poskytujú služby a predávajú tovary na území Slovenskej republiky, a teda pôsobia v oblastiach, ktoré spolu vzájomne nesúvisia. Účastníci koncentrácie nie sú vzájomnými aktuálnymi a ani potenciálnymi konkurentmi a nie je medzi nimi aktuálny a ani potenciálny dodávateľsko odberateľský vzťah.

Vzhľadom na vyššie uvedené úrad zistil, že koncentrácia podnikateľov Pa-WTPB a Alinea na základe Opčnej zmluvy a Zmluvy o kúpe akcií nevytvára a ani neposilňuje dominantné postavenie podnikateľa Pa-WTPB, ktorého dôsledkom sú významné prekážky efektívnej hospodárskej súťaže na relevantnom trhu.     
 
Záver

Vzhľadom na to, že v predmetnom prípade dochádza ku koncentrácii formou získania kontroly podnikateľa Pa-WTPB nad podnikom podnikateľa Alinea na základe Opčnej zmluvy a Zmluvy o kúpe akcií, ktorá nezmení existujúcu štruktúru konkurenčného prostredia, pretože uskutočnením posudzovanej koncentrácie nedôjde k horizontálnemu ani vertikálnemu prekrytiu podnikateľských aktivít účastníkov koncentrácie a s nimi prepojených podnikateľov na území Slovenskej republiky, úrad dospel k záveru, že posudzovaná koncentrácia nevytvára alebo neposilňuje dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže na relevantnom trhu.

Podľa § 33 zákona úrad listom číslo 938/PMÚ SR/2007 zo dňa 15. 03. 2007 podal účastníkovi konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ho, aby sa ústne alebo písomne vyjadril k jeho podkladu a k spôsobu jeho zistenia, prípadne, aby navrhol jeho doplnenie.

Účastník konania sa k predmetnej výzve vyjadril listom zaevidovaným pod číslom 1011/2007 dňa 20. 03. 2007, v ktorom uviedol, že nemá žiadne námietky ani pripomienky k zisteniam ani k podkladom úradu ani nenavrhuje ich doplnenie. 

Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Podľa § 12 ods. 8 zákona toto rozhodnutie sa vzťahuje aj na obmedzenia hospodárskej súťaže, ktoré s koncentráciou podnikateľov Pa-WTPB a Alinea na základe Opčnej zmluvy a Zmluvy o kúpe akcií priamo súvisia a sú nevyhnutné na jej uskutočnenie.

P o u č e n i e :

Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia. 

Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	riaditeľ odboru koncentrácií

Rozhodnutie sa doručuje:
JUDr. Peter Oravec
advokát
Laurinská 12
811 01 Bratislava